open-index/open-wikipedia-markdown huggingface dataset:
Felice Cavallotti

**Felice Cavallotti** (1842−1898) oli italialainen runoilija ja prosaisti. Hän kirjoitti jo nuorena runoja saksalaisia vastaan, julkaisi 1860-luvun alussa kirjasen *Germania e Italia* ja osallistui omaistensa tietämättä Giuseppe Garibaldin johtamaan sotaan. Sen jälkeen hän useissa lehdissä vastusti hallitusta, hänet tuomittiin moneen kertaan vankeuteen, ja hän joutui useaan kaksintaisteluun. Ollessaan edustajakamarin jäsenenä hän pani usein toimeen myrskyisiä kohtauksia. Cavallottin poliittiset runot takavarikoitiin. 

Cavallotti siirtyi vuodesta 1871 kirjoittamaan näytelmiä. Hänen näytelmänsä *Pezzenti* herätti Milanossa suurta huomiota. Sitä seurasi muun muassa näytelmä *Alcibiade* (1874), jota hän eräässä lentokirjasessa loistavasti puolusti arvostelijoitaan vastaan. Hienoja näytelmiä ovat *Il cantico dei cantici* (1882) ja *La figlia di Jefte*. Cavallotti oli idealisti ja vastusti naturalismia. Hänen lyriikkansa on tyyliltään ylevää, sisältää runsaasti ajatuksia ja kuvia. Eräs hänen runokokoelmistaan on nimeltään *Anticagnie* (1879). Cavallotti kuoli kaksintaistelussa.

Cavallottin kootut teokset ilmestyivät kahdeksanosaisena Milanossa (1881−1888).

## Lähteet

## Aiheesta muualla
Abu Saleh

**Abu Saleh (al-Afri)** (1. helmikuuta 1973 – marraskuu 2015) oli irakilainen terroristi. Hänen syntymänimensä oli Muwaffaq Mustafa Muhammad al-Karmush. Hän oli yksi Isis-järjestön talousverkoston kokeneimmista edustajista, ja hänen asemansa järjestössä rinnastui talousministeriin. Saleh oli aiemmin toiminut Al-Qaidassa.

Saleh sai surmansa Yhdysvaltain johtamassa sotilaallisessa iskussa Irakissa marraskuun lopussa 2015. Hänen ja hänen kahden yhteistyökumppaninsa kuolemista ilmoitettiin joulukuussa 2015. Tarkoituksena surmissa oli järjestön talousosaamisen ja -infrastruktuurin tuhoaminen.

## Lähteet
Olof Kolmodin

**Olof Kolmodin** (26. toukokuuta 1690 Nysätran pitäjä, Uppsalan lääni – 8. huhtikuuta 1753 Flo, Länsi-Götanmaa) oli ruotsalainen luterilainen pappi ja virsirunoilija.

## Elämä ja työ
Kolmodin oli Visbyn superintendentin Israel Kolmodinin veljenpoika. Kolmodin opiskeli Uppsalassa vuodesta 1698, ja hän toimi yksityisopettajana vuodesta 1711. Hän valmistui maisteriksi 1716, ja hänet vihittiin papiksi 1719. Hän oli Kuninkaallisen henkivartiokaartin pappi, hänet nimitettiin hovisaarnaajaksi ja hovikonsistorin notaariksi 1721. Vuonna 1723 hän sai Flon kirkkoherran viran ja hoiti virkaa kuolemaansa saakka, vaikka häntä pyydettiin palaamaan lähemmäs Tukholmaa.

Kolmodin sai vaikutteita herrnhutismista, vaikkakin hän suhtautui aikansa hengellisiin liikkeisiin kriittisesti. Hänen tunnetuin teoksensa on hartauskirja *Andelig Dufvoröst Eller En Gudelig Själs Ensikdta Sång-Andacht* vuodelta 1734, josta on otettu ainakin 15 painosta. Siinä on 133 virttä, lähinnä saksasta käännettyjen laulujen ohella muutama hänen itsensä kirjoittama virsi. Kolmodin kirjoitti runomittaisen rukouskirjan *Then trogna siälens gyldene rökelse-kar* (1728). Kuningatar Ulriika Eleonoora, joka arvosti häntä suuresti, innoitti Kolmodinin kirjoittamaan kaksiosaisen teoksen *Biblisk qvinno-spegel*, joka käsittelee Raamatun naisia. Kirjaa on kuitenkin pidetty raskaana ja mauttomana.

## Olof Kolmodinin virsiä suomeksi
;Suomen ev. lut. kirkon virsikirjassa
* 159 Ken Jumalan tuomion torjua voi (Ur djupen, ur syndenes grundlösa dy/Vart flyr jag för Gud och hans heliga lag 1734). Suom. Julius Krohn 1880, uud. komitea 1937, 1984.
* 185 Herra, annat sanassasi (Ordets Herre, du har givit, 1734), uud. Johan Ludvig Runeberg 1857,  suom. Knut Legat Lindström 1860. 1886, uud. komitea 1984. 

;Ruotsin kirkon virsikirjassa
* 547 Ken Jumalan lakia paeta voi? (Ur djupen, ur syndenes grundlösa dy/Vart flyr jag för Gud 1734) Suom. Julius Krohn 1880, uud. suom. Niilo Rauhala 1998
* 565 Käy valvoen, kristitty (Gack warlig, min Christen/Gå varsamt, min kristen 1742), uud. Anders Frostenson 1977, suom. 1790, Jooseppi Mustakallio 1903, uud. suom. Niilo Rauhala 1995.

## Lähteet
Tuija Siltamäki

**Tuija Siltamäki** (ent. **Peltola**, s. 15. huhtikuuta 1992) on suomalainen freelancertoimittaja. Hän on toiminut *[[Ylioppilaslehti|Ylioppilaslehden]]* päätoimittajana vuosina 2020–2022. Hän on työskennellyt Helsingin Sanomissa, Yleisradiossa ja Aamulehdessä. 

## Ura ja koulutus
Siltamäki on opiskellut journalismia Lahden kansanopistossa. Hän alkoi kirjoittaa kolumneja Aamulehdelle vuonna 2016. Siltamäki valmistui Tampereen yliopistosta yhteiskuntatieteiden maisteriksi vuonna 2020. Opiskeluaikoinaan hän työskenteli Tampereen yliopiston ylioppilaskunnan *[[Aviisi]]*-lehden päätoimittajana vuosina 2017–2019. Vuonna 2020 hänet valittiin Ylioppilaslehden päätoimittajaksi. Hän on työskennellyt esimerkiksi Helsingin Sanomille, Yleisradiolle, Aamulehdelle ja Imagelle.

## Teokset
* 
* 
* 
* 
## Lähteet
Ambro Urjansson

**Ambro Urjansson** (s. 19. kesäkuuta 2002 Helsinki) on suomalainen amerikkalaisen jalkapallon pelaaja, pelipaikaltaan pelinrakentaja. Urjanssonin seura on Helsinki Roosters.

Urjansson on Roostersin kasvatti. Hän pelasi ensimmäisen kautensa Vaahteraliigassa vuonna 2021. Kaudella 2023 Urjansson pelasi Kuopio Steelersissä, mutta palasi kauden jälkeen takaisin Roostersiin. Urjanssan kuuluu myös Suomen maajoukkueeseen.

## Lähteet
IJssel

**IJssel** on Reinin suuhaara Alankomaissa. Se on Waalin ja Nederrijnin jälkeen kolmanneksi suurin uoma, johon Rein virtaa Alankomaiden puolella. IJssel erkanee Nederrijnista Arnhemin kaupungin kaakkoispuolella ja virtaa 127 kilometriä pohjoiseen kunnes laskee IJsselmeeriin.

IJssel ei ole aina ollut Reinin suuhaara, vaan joet on yhdistetty toisiinsa kanavan kautta. Ensimmäinen kanava rakennettiin mahdollisesti hieman ennen ajanlaskun alkua, kun Nero Claudius Drusus valloitti Reinin ja Elben väliset alueet. Roomalaisaikana joen latinankielinen nimi oli Isala.

## Lähteet

## Aiheesta muualla
David Ayres

**David Ayres** (s. 12. elokuuta 1977 Whitby, Kanada) on kanadalainen jääkiekkomaalivahti ja jääkoneen kuljettaja, joka pelasi NHL-kaudella 2019–2020 Carolina Hurricanesin paidassa puolitoista erää maalivahtina Toronto Maple Leafsia vastaan.

22. helmikuuta 2020 ottelussa Toronto Maple Leafsia vastaan Carolinalta loukkaantuivat molemmat maalivahdit, ja NHL:n sääntöjen mukaan kotijoukkueen oli tässä tilanteessa pystyttävä järjestämään korvaava maalivahti peliin. Ayres oli pelannut aiemmin alasarjoissa jääkiekkoa ja toimi Maple Leafsin farmijoukkueen Toronto Marliesin jääkoneen kuljettajana.

Hän teki Carolinan kanssa yhden ottelun mittaisen try out -sopimuksen ja tuli kentälle ajassa 31.19.

Ayres päästi kaksi ensimmäistä laukausta maaliin, mutta piti maalinsa puhtaana lopun ajasta ja torjui Carolinalle voiton. Hänen torjuntaprosenttinsa oli 80.

## Lähteet
Sebastian Shaw

**Sebastian Lewis Shaw** (29. toukokuuta 1905 Holt, Norfolk – 23. joulukuuta 1994 Brighton) oli englantilainen näyttelijä, runoilija ja kirjailija. 65 vuotta kestäneen uransa aikana hän esiintyi kymmenissä näyttämöesityksissä ja yli 40 elokuva- ja televisiotuotannossa.

Shaw syntyi ja kasvoi Norfolkissa ja teki teatteridebyyttinsä kahdeksanvuotiaana Lontoossa. Hän opiskeli näyttelemistä Gresham’s Schoolissa ja Royal Academy of Dramatic Artissa. Vaikka hän työskenteli pääasiassa Lontoossa, hän teki Broadway-debyyttinsä vuonna 1929 Patrick Hamiltonin näytelmässä *Rope*.

Ensimmäinen elokuvaesiintyminen Shaw'lle oli vuoden 1930 elokuva *Caste*. Hän alkoi nopeasti sen jälkeen luoda itselleen mainetta elokuvapiireissä, vaikka onkin itse myöhemmin kuvannut nuoruuden suosiotaan vain ulkonäöstään johtuneeksi. Hän väitti kypsyneensä esiintyjänä vasta palattuaan palveluksestaan Britannian kuninkaallisissa ilmavoimissa toisessa maailmansodassa.

Shaw oli erityisen tunnettu rooleistaan Shakespeare-näytelmissä, joita pidettiin rohkeina ja aikaansa edellä olleina. Vuonna 1966 hän aloitti Royal Shakespeare Company -teatterissa, jossa esiintyi vuosikymmenien ajan. Shaw kirjoitti myös paljon runoja sekä romaanin *The Christening* vuonna 1975.

Shaw tunnetaan myös hänen lyhyestä roolistaan *[[Jedin paluu]]ssa*, alkuperäisen Tähtien sota -trilogian viimeisestä osassa, missä hän esitti kypärätöntä Anakin Skywalkeria ja tämän henkeä aivan elokuvan lopussa. 

Shaw kuoli vuonna 1994 luonnollisista syistä.

## Aiheesta muualla
* Shaw'n muistokirjoitus The Independentissä, 13.2.1995
Alpo Mattila

**Alpo Mattila** (17. marraskuuta 1884 Asikkala – 7. tammikuuta 1940 Parikkala) oli suomalainen toimittaja.

## Elämä ja koulutus
Mattila syntyi lampuodin perheeseen. Hän kävi kansakoulun ja opiskeli Lahden yhteiskoulussa.

## Ura
Mattila työskenteli *[[Työmies]]*-lehden oikolukijana ja avustajana vuosina 1907–1908, *[[Raivaaja (Lahti)|Raivaajan]]* toimitussihteerinä ja päätoimittajana vuosina 1908–1912 ja *[[Saimaan Sanomat|Kansan Työn]]* toimituksessa vuosina 1919–1939. Hän oli *Kansan Työn* vastaava toimittaja vuosina 1922–1923 ja 1930–1938. Mattilan pakinoitsijanimimerkkejä lehdessä olivat Topias ja Kallenpoika. Mattila sai valtion sanomalehtimieseläkkeen vuonna 1939.

## Poliittinen toiminta
Sosiaalidemokraatteihin kuulunut Mattila oli Viipurin kaupunginvaltuuston ja useiden kunnallislautakuntien jäsen. Hän toimi Työväen Musiikkiliiton piirijärjestön sihteerinä ja julkaisi raittiusaiheisia kirjasia.

## Yksityiselämä
Mattilan puoliso oli kansakoulunopettaja Aino Salmi (1879–1957). Hänen kaksoissisarensa oli kansanedustaja Hulda Salmi.

## Lähteet
Vilho Kolho

**Vilho Kolho** (5. helmikuuta 1891 Keuruu – 13. syyskuuta 1988 Tampere) oli suomalainen arkkitehti. Hän suunnitteli Tampereelle useita rakennuksia, joista tunnetuimpia ovat Pyynikin näkötorni ja Kaupin vanha vesitorni. 

Kolho aloitti opinnot Teknillisessä korkeakoulussa vuonna 1908 ja valmistui sieltä viisi vuotta myöhemmin. Hänen kurssitovereihinsa kuului Bertel Strömmer, jonka kanssa hän myöhemmin työskenteli monissa hankkeissa. Kolho toimi Tampereen ensimmäisenä apulaiskaupunginarkkitehtina vuodesta 1927 alkaen, ja yhdessä kaupunginarkkitehti Strömmerin kanssa he johtivat Tampereen kaupungin rakennustoimintaa vuosikymmenten ajan. Molemmat jäivät virastaan eläkkeelle 1950-luvun alkupuolella.

## Töitä Tampereella
* Finlayson-myymälän sisustus (1923), Kuninkaankatu&nbsp;3; *ei enää alkuperäisessä asussa*
* Keskuskeittiön talo (1923), Satakunnankatu&nbsp;14; *yhdessä Bertel Strömmerin kanssa*
* Tammerontalon korotus (1926), Hämeenkatu&nbsp;18; *yhdessä Bertel Strömmerin kanssa*  
* Ludekylä (1926, 1928), Kalevan puistotie&nbsp;9 – Petsamonkatu&nbsp;2; *yhdessä Bertel Strömmerin ja [[Eetu Murros|Eetu Murroksen]] kanssa*
* Petsamon jakelumuuntamo (1928), Kalevan puistotie 
* Kaupinojan pumppuasema (1928), Kaupinpuistonkatu&nbsp;2; *nyk. vedenpuhdistuslaitos; ei enää alkuperäisessä asussa*
* Kaupin vanha vesitorni (1928) ja Tampereen Ursan observatorio (1953), Kaupinpuistonkatu&nbsp;28
* Pyynikin näkötorni (1929), Näkötornintie&nbsp;20 
* Koskitalon korotus (1953), Satakunnankatu&nbsp;13b 
* Puistotyöntekijöiden ruokailutila (1953), Pyynikin kirkkopuisto

## Töitä muualla
* Vesitorni- ja paloasemarakennus (1926), Kajaani 

## Kuvia rakennuksista

Tiedosto:Tammeron talo.JPG|Tammerontalo.
Tiedosto:Petsamon muuntamo, Kalevan puistotie.jpg|Petsamon muuntamo.
Tiedosto:Kauppi old water tower.jpg|Kaupin vanha vesitorni.
Tiedosto:Pyynikki tower.jpg|Pyynikin näkötorni.
Tiedosto:Koskitalo.jpg|Koskitalo.


## Lähteet
Villieläimet

**Villieläin** viittaa perinteisesti kesyttämättömiin eläinlajeihin, mutta käsite sisältää kaikki eläimet, jotka kasvavat tai elävät luonnonvaraisena eivätkä ole ihmisten siirtämiä. Villieläimiä on kaikissa ekosysteemeissä: aavikoilla, metsissä, sademetsissä, tasangoilla, muilla alueilla, ja myös kaupunkialueilla. Vaikka termi populaarikulttuurissa viittaa yleensä eläimiin, joihin ihmistoiminta ei vaikuta, useimmat tutkijat ovat yhtä mieltä siitä, että ihmistoiminta vaikuttaa suureen osaan villieläimistä.

## Lähteet

## Aiheesta muualla
Birinus

**Birinus** tai **Berin** eli **Pyhä Birinus** (k. 3. joulukuuta 650) oli Dorchesterin ensimmäinen piispa ja Wessexin apostoli. Beda Venerabiliksen mukaan paavi Honorius I lähetti Genovassa piispaksi vihityn Birinuksen levittämään kristinuskoa Englannin sisämaahan, jossa ei ollut lainkaan kristittyjä. Saavuttuaan Englantiin vuonna 634 Birinus kuitenkin totesi länsisaksit pakanoiksi ja päätti omistautua heidän käännyttämiseensä. Birinus onnistui käännyttämään Wessexin kuninkaan Cynegilsin vuonna 635 ja hänen poikansa Cwichelmin seuraavana vuonna. Myös Cwichelmin poika Cuthred kääntyi kristinuskoon. Cynegils ja Northumbrian kuningas Oswald antoivat Birinuksen perustaa piispanistuimen Dorciciin eli Dorchesteriin, joka oli tuolloin Wessexin pääkaupunki. Birinus rakennutti kaupunkiin useita kirkkoja ja kastoi monia sakseja kristityiksi.

Birinus haudattiin alun perin hänen Dorchesteriin perustamaansa kirkkoon, mutta Dorchester taantui sittemmin ja menetti piispanistuimensa. Piispa Headda siirsi Birinuksen jäännökset Winchesterin katedraaliin vuonna 680. Pyhän Birinuksen muistopäivä on 3. joulukuuta.

## Lähteet
Masaru Ibuka

**Masaru Ibuka** (11. huhtikuuta 1908 Nikko – 19. joulukuuta 1997 Tokio) oli japanilainen liikemies, joka perusti Sonyn yhdessä Akio Moritan kanssa. Ibuka oli Sonyn pääinsinööri. Ibukan johtamat nauhurin ja transistoriradion sekä monien muiden tuotteiden kehitystyöt nostivat Sonyn teknisen kehityksen kärkeen yli kolmeksi vuosikymmeneksi. Yhtiöstä tuli samalla yksi maailman menestyneimmistä ja tunnetuimmista elektroniikkayrityksistä.

Ibuka valmistui insinööriksi vuonna 1933 Tokion Wasedan yliopistosta. Hän voitti Pariisissa palkinnon kehittämästään moduloidusta valonsiirtojärjestelmästä. Ibuka työskenteli useissa tieteellisissä yrityksissä ennen kuin hän perusti Akio Moritan kanssa Tokyo Tsushin Kogyo K.K:n vuonna 1946. Yhtiö sai vuonna 1958 uuden nimen, Sony Corporation. Ibukan tekniset innovaatiot ja Moritan markkinointikyvyt johtivat siihen, että Sonysta tuli Japanin johtava elektroniikkateollisuuden yritys. Ibuka kehitti magnetofoninauhan vuonna 1949, ja vuosi sen jälkeen Sony esitteli Japanissa ensimmäisen nauhurin. Ibuka johti Japanin ensimmäisen transistoriradion kehitystä 1950-luvulla ja 1960-luvulla maailman ensimmäisen väritelevision sekä Trinitron-väritelevision kehitystä.

Ibuka toimi vuosina 1950–1971 Sonyn toimitusjohtajana ja 1971–1976 hallituksen puheenjohtajana. Hän jäi eläkkeelle 1976, mutta toimi edelleen hallituksen kunniapuheenjohtajana. Koulutus kiinnosti Ibukaa, ja hän kirjoitti aiheesta kirjoja sekä johti varhaiskasvatuksen yhdistystä. Hän toimi myös Japanin partiolaisten johtajana.

## Lähteet
Vilkeunen käyttäytymishäiriö

**Vilkeunen käyttäytymishäiriö** tai vilkeunen aikainen käyttäytymishäiriö (RBD) on unihäiriö, jossa henkilö liikuttelee raajojaan tai liikehtii uneensa eläytyen. Hän saattaa esimerkiksi unessa vilkuttaessaan heiluttaa kättä tai sulkeltaessaan sukeltaa sängyssään ikään kuin oikeasti.
Denis Cuspert

**Denis Cuspert** (1975 – 17. tammikuuta 2018 Dayr al-Zawrin maakunta, Syyria) oli saksalainen rapartisti ja jihadisti. Hän käytti taiteilijanimeä Deso Dogg ja taistelijanimeä Abu Talha al-Almani.

## Elämä
Cuspertilla oli saksalainen äiti ja ghanalainen isä. Hän varttui Berliinin Kreuzbergissä. Hän liittyi jengitoimintaan, sai tuomioita useista pienistä rikoksista ja vietti vuosia nuorisorikollisten laitoksissa. Vuonna 2006 hän keikkaili rapartisti DMX:n kanssa. Hän saavutti artistina kohtalaista menestystä ja levytti Deso Dogg -nimellä kolme albumia. Hän kuitenkin päätti uransa vuonna 2010, kääntyi muslimiksi ja siirtyi salafistipiireihin. Vuonna 2012 Cuspert lähti toisen käännynnäisen, radikaalin saarnaajan vaikutuspiirissä oltuaan Egyptiin. Syyriaan hän saapui vuosien 2012  ja 2013 paikkeilla. Hän taisteli alun perin al-Nusran rintamassa, mutta siirtyi Isis-järjestön riveihin vuonna 2014. Yhdysvaltain ulkoministeriö lisäsi hänet globaalien terroristien listaukseen vuonna 2015. Cuspert esiintyi useissa propagandavideoissa, joista yhdessä piti käsissään ihmiseltä irrotettua päätä. Hän vaati toistuvasti terrori-iskujen tekemistä Euroopassa, uhkaili Barack Obamaa ja vaikuttaa toimineen saksaa puhuneiden islamilaisten radikaalien houkuttelijana Isis-toimintaan.

Vuonna 2014 FBI:n kielenkääntäjä Daniela Greene, joka sai tehtäväkseen tutkia Cuspertin toimia, valehteli FBI:lle aikeistaan ja lähti Syyriaan, jossa meni naimisiin Cuspertin kanssa. Greene kuitenkin pakeni pian takaisin Yhdysvaltoihin, jossa hänet pidätettiin. Hän suostui yhteistyöhön viranomaisten kanssa, myönsi syyllisyytensä virheellisiin lausuntoihin kansainvälisestä terrorismista ja sai kahden vuoden vankeustuomion. Hän vapautui kesällä 2016.

Cuspert sai surmansa Itä-Syyriassa tammikuussa 2018. Hänen kuolemastaan oli esitetty jo aiempia väitteitä, mutta tällä kertaa Isikselle myötämielinen mediaverkosto julkaisi kuvia hänen verisestä ruumiistaan. Sama media kertoi Cuspertin haavoittuneen vakavasti taistellessaan Yhdysvaltain tukemien Syyrian demokraattisten voimien ottaessa Raqqan hallintaansa loppuvuodesta 2017. Jäi epäselväksi, kuoliko Cuspert näihin vammoihin vai muussa yhteydessä.

## Lähteet
Chambers

**Chambers** on muun muassa seuraavien henkilöiden sukunimi:

* Becky Chambers (s. 1985), yhdysvaltalainen tieteiskirjailija
* Calum Chambers (s. 1995), brittiläinen jalkapalloilija 
* Darrell Chambers (s. 1961), yhdysvaltalainen nyrkkeilijä
* Dave Chambers (s. 1940), kanadalainen jääkiekkovalmentaja
* Donald Eugene Chambers (1930–1999), yhdysvaltalainen merijalkaväen sotilas ja rikollinen
* Dorothea Chambers (1878–1960), brittiläis-yhdysvaltalainen tennispelaaja
* Dwain Chambers (s. 1978), brittiläinen pikajuoksija 
* Eddie Chambers (s. 1982), raskaansarjan nyrkkeilijä
* Emma Chambers (1964–2018), brittiläinen näyttelijä
* James Chambers, *Jimmy Cliff* (1944–2025), jamaikalainen ska- ja reggae-artisti ja näyttelijä
* Justin Chambers (s. 1970), yhdysvaltalainen malli ja näyttelijä
* Marilyn Chambers (1952–2009), yhdysvaltalainen pornonäyttelijä
* Paul Chambers (1935–1969), yhdysvaltalainen jazzmuusikko
* Robert Chambers (1802–1871), skotlantilainen kirjailija
* Robert W. Chambers (1865–1933), yhdysvaltalainen kirjailija
* Stanley Holroyd ”Stan” Chambers (1923–2015), yhdysvaltalainen televisioreportteri
* Shawn Chambers (s. 1966), yhdysvaltalainen jääkiekkoilija
* Whittaker Chambers (1901–1961), yhdysvaltalainen kirjailija
* William Chambers (1723–1796), skotlantilainen arkkitehti.

## Kuvitteellisia henkilöitä
* John "Jake" Chambers, kuvitteellinen hahmo Stephen Kingin Musta torni -kirjasarjassa

## Nimen muita merkityksiä

* Chambers, yhdysvaltalainen televisiosarja.
Fredrik Cederborgh

**Fredrik Cederborgh** (17. kesäkuuta 1784 Lindesberg − 19. tammikuuta 1835 Lindesberg) oli ruotsalainen kirjailija. Hän toimi joitakin vuosia valtion virassa, asui sitten jonkin aikaa maaseudulla, julkaisi Tukholmassa aikakauskirjaa *Anmärkaren* (1816−1823) ja asui myöhemmin omistamallaan rautatehtaalla. Hän on julkaissut joukon enimmäkseen humoristisia romaaneja, joista tunnetuimmat ovat *Uno von Trasenberg* (1809−1819), *Ottar Tralling* (1810−1818) ja *Nàgot litet om grefve Jacques Pancraoe von Himmel och Jord* (1818). Kootut teokset ilmestyivät 1834 nimellä *Ungdoms tidsfördrif*.

## Lähteet

## Aiheesta muualla
František Ladislav Čelakovský

**František Ladislav Čelakovský** (1799−1852) oli tšekkiläinen runoilija, kääntäjä ja toimittaja. 

Čelakovský pyrki J. W. von Goethen ja Herderin vaikutuksen alaisena uudistamaan taiderunoutta kansanrunouden kautta, koska hänen mielestään vain siinä esiintyy elävässä runollisessa muodossa kansanhenki. Kokoelmassa 'Slaavilaisia kansanlauluja' (1822−1827) hän julkaisi tšekkiläisessä käännöksessä valikoiman kauneimpia slaavilaisia kansanlauluja. Vuonna 1852 hän julkaisi laajan kokoelman slaavilaisia sananlaskuja: 'Slaavilaisten viisaus sananlaskuissa'. Kokoelmat 'Venäläisten laulujen kaikuja' (1829) ja 'Tšekkiläisten laulujen kaikuja' (1839) ovat sekä muodollisessa että runollisessa suhteessa erinomaisia taiderunouteen siirrettyjä mukailuja kansanrunoudesta, ja niiden vaikutus seuraaviin  runoilijoihin on ollut huomattava. Čelakovskýn epigrammit, jotka hän on julkaissut nimellä *Kvítí* ('Kukkia') kuuluvat tšekkiläisen runouden kauneimpiin. Paljon lyyristä kauneutta on myös hänen runokokoelmassaan *Satalehtinen ruusu* (1840), jossa lemmen, isänmaan ja luonnon runous ovat sulaneet yhteen.

Čelakovskýn panslavistiset harrastukset joutuivat koetteelle, kun hän virallisessa lehdessä *[[Pražské poštovské noviny]]*, ainoassa senaikaisessa tšekkiläisessä sanomalehdessä, jonka toimituksen Itävallan hallitus oli hänelle uskonut, 1835 oli antanut ilmestyä kirjoituksen, jossa arvosteltiin Venäjän politiikkaa puolalaisiin nähden, ja sen takia hän Venäjän hallituksen painostuksesta menetti toimeentulonsa. Hän toimi myös slaavilaisen filologian opettajana Breslaun yliopistossa 1841−1849 sekä sen jälkeen vähän aikaa Prahassa ja julkaisi tällä alalla teoksia, joilla ei enää ole tieteellistä arvoa.

## Lähteet

## Aiheesta muualla
Superintendentti

**Superintendentti** on etenkin Keski-Euroopassa ja muun muassa Skotlannissa johtava virkamies eräissä kirkoissa. Se vastaa toisinaan piispaa toisinaan lääninrovastia.

Muutamassa Saksan evankelisen kirkon (EKD) jäsenkirkossa on kirkon johtava virka superintendentti (Lippen maakirkko). Muutamissa jäsenkirkoissa alue, kuten Berliinin, Brandenburgin ja Sleesian Ylä-Lausitzin evankelinen kirkko on jaettu superintenduureihin Suomen evankelis-luterilaisen kirkon rovastikuntien tapaan.

Ruotsissa kuningas Kustaa Vaasa nimitti ensimmäiset superintendentit alueille, joilla ei ollut piispaa tai hiippakuntaa. Superintendentti erosi piispasta siten, että hänellä ei ollut piispan vihkimystä ja hän toimi samalla hiippakuntakaupungin kirkkoherrana. Tällaisia alueita, superintenduureja (superintendentia) Ruotsissa oli Kalmar 1555–1678, Göteborg 1665–1725, Visby 1645–1772, Mariestad 1581–1647, Karlstad 1647–1722 ja Härnösand 1647–1772. Vuoteen 1772 mennessä nämä on muutettu hiippakunniksi. Myös valloitetuilla alueilla, kuten Itämerenmaakunnissa perustettiin superintenduureja kirkollista työtä varten.

## Lähteet

## Aiheesta muualla
Aamunkoittomaalari

**Aamunkoittomaalari** (englanninkielisessä tutkimuksessa *Daybreak Painter*) oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 520–500 eaa. Maalarin oikeaa nimeä ei tunneta. Tutkimuksessa käytetty nimitys perustuu erään hänen teoksensa aiheeseen.

Aamunkoittomaalari maalasi erityisesti lekyyttejä, oinokhoeja ja olpeja. Myös hänen nimimaalauksensa on lekyytissä oleva maalaus, joka esittää merestä nousevaa auringonjumala Heliosta sekä Heraklesta.

## Lähteet

## Aiheesta muualla
Affecter

**Affecter** (engl.) oli antiikin kreikkalainen savenvalaja ja vaasimaalari, joka teki ja maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 540–520 eaa. Maalarin oikeaa nimeä ei tunneta. Tutkimuksessa käytetty englanninkielinen nimitys perustuu hänen teostensa tyyliin, jossa hahmoja on luonnehdittu teennäisiksi (engl. *affected*).

Affecter saattoi olla Amasis-maalarin oppilas. Hän teki pääasiassa kaula-amforoita. Suurin osa niistä on löydetty Etruriasta, minkä vuoksi on mahdollista, että hän teki vaaseja pääasiassa etruskimarkkinoille. Tähän viittaa myös maalausten tyyli, jota on luonnehdittu manieristiseksi, ja joka ei vaikuta olevan puhtaasti ajan ateenalaisen maun mukaista.

## Teoksia


Tiedosto:Terracotta neck-amphora (jar) MET DP115337.jpg|Kaula-amfora, n. 550–540 eaa.
Tiedosto:Warrior departure Louvre F22.jpg|Kaula-amfora, n. 540–530 eaa.
Tiedosto:Pederastic courtship Louvre F20.jpg|Kaula-amfora, n. 540–520 eaa.
Tiedosto:Pittore affettato, anfora con olpiti, 520 ac. ca. 02 da necrop. del crocif. del tufo, orvieto.JPG|Kaula-amfora, n. 520 eaa.
Tiedosto:Dionysos Ikarios BM B153.jpg|Dionysos ja Ikarios, yksityiskohta amforasta, n. 540–520 eaa.


## Lähteet

## Aiheesta muualla
Miesten Divari-kausi 2019–2020

**Miesten Divari-kausi 2019–2020** on järjestyksessään 32. miesten Divarin kausi. Divarin runkosarja alkoi 11.9.2019 ja se loppuu 29.2.2020. Uusia joukkueita sarjassa ovat liigasta pudonneet Koovee ja Karhut, sekä 2. divisioonasta nousseet Pirkat ja SB Vantaa. Divarikausi 2019-20 katkesi koronakriisin takia ennen välieriä, ja Salibandyliiton hallituksen päätöksellä Salibandyliigaan nousi Divarin runkosarjan voittanut ja välieriin edennyt Nurmon Jymy.

## Joukkueet

## Runkosarja

## Pudotuspelit

### Puolivälierät

----

----

----

----

----

----

----

----

----

----

----

### Välierät

----

----

----

----

----

----

### Finaali

----

----

----

----

----

## Putoamiskarsinta

## Lähteet
* https://salibandy.fi/tulokset
* https://salibandy.fi/huippu-urheilu/divari/sarjan-esittely/
Melchiorre Cesarotti

**Melchiorre Cesarotti** (1730−1808) oli italialainen kielitieteilijä ja runoilija. Hän teki Ossianin tunnetuksi Italiassa kääntämällä runot italiaksi oivallisin verso sciolto -säkein. Runot vaikuttivat melkoisesti Italian lyyrikoihin, varsinkin Vincenzo Montiin, Ugo Foscoloon ja Ippolito Pindemonteen. Cesarotti oli ahkera ja etevä klassikkojen, kuten Plutarkhoksen, Homeroksen ja muiden, kääntäjä. Hänen kielitieteellisistä teoksistaan on etevin *Saggio sulla filosofia delle lingue* (1785), jossa hän Accademia della Cruscaa vastustaen puolustaa kielellisen kehityksen vapautta. Hänen kootut teoksensa ilmestyivät 40 nidoksena 1805−1813. Guido Mazzoni julkaisi 1882 hänen teoksiaan nimellä *Prose edite ed inedite*.

## Lähteet

## Aiheesta muualla
Intiansardinella

**Intiansardinella** (*Sardinella longiceps*) tai **intiansardiini** on kupusillien heimoon (Dorosomatidae) kuuluva trooppisten merten kala.

## Koko ja ulkonäkö

Intiansardinellan tavanomainen pituus on 20 senttimetriä, suurimmillaan 23 senttimetriä. Paino on korkeintaan 200 grammaa. Kalan ruumis on pitkänomainen ja lieriömäinen, ja sen korkeus on alle 30 prosenttia kalan pituudesta pyrstöä lukuun ottamatta. Vatsa on pyöreä. Kidusaukon takana on heikko kultainen täplä, josta lähtee heikko kultainen kylkiiviva. Kiduskannen takareunassa on selkeä musta piste. Intiansardiini muistuttaa paljon *[[Sardinella neglecta]]*- ja *[[Sardinella lemuru]]* -lajeja, mutta sillä on näitä pidempi pää ja enemmän kiduspiikkejä.

## Levinneisyys ja elinympäristö
Intiansardinellaa esiintyy Intian valtameren pohjois- ja länsiosissa sekä Adeninlahdessa ja Omaninlahdessa ja Intian eteläosissa, muttei kuitenkaan Punaisessameressä ja Persianlahdessa . Se elää rannikoiden pelagisella alueella.

## Ravinto ja elintavat
Intiansardinellan ravintoa on kasviplankton, eritoten piilevät sekä myös pienet äyriäiset. Se tulee sukukypsäksi keskimäärin 16,3 senttimetrin mittaisena. Kutu tapahtuu tavallisesti yöaikaan. Laji elää enintään kolmivuotiaaksi.

## Käyttö ja kalastus
 
Intiansardinella on Intian merten runsain sillikala ja tärkeimpiä merikalastuksen kohteita. Suurin vuotuinen saalismäärä aikavälillä 1950–2016 oli yli 700 000 tonnia vuonna 2014. Intiansardinellaa myydään tuoreena, kuivattuna ja suolattuna sekä savustettuna ja säilykkeenä.

## Lähteet
Aison

**Aison** (, ) voi viitata seuraaviin:

* Aison, kreikkalaisen mytologian hahmo
* Aison (toimi n. 440–420 eaa.), attikalainen vaasimaalari
* Aison, antiikin aikainen kaupunki Magnesiassa
* Aison, antiikin aikainen kaupunki Traakiassa
Akheloos-maalari

**Akheloos-maalari** oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 525–500 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, jossa Herakles taistelee Akhelooksen kanssa.

Akheloos-maalari oli osa niin kutsuttua Leagros-ryhmää, joka oli viimeisiä merkittäviä mustakuviokeramiikan valmistajia. Hän maalasi erityisesti amforoita ja hydrioita, ja Herakles kuului hänen suosikkiaiheisiinsa.

## Teoksia


Tiedosto:Jumper with weights and aulos player Staatliche Antikensammlungen 1892.jpg|Pituushyppääjä ja auloksensoittaja. Lekyytti, n. 525–500 eaa.
Tiedosto:Terracotta amphora (jar) MET DP119262.jpg|Juhlijoita. Amfora, n. 525–500 eaa.
Tiedosto:Terracotta amphora (jar) MET DP115356.jpg|Juhlijoita. Amfora, n. 520–510 eaa.
Tiedosto:Terracotta neck-amphora (jar) MET DP115345.jpg|Amfora, n. 510–500 eaa.
Tiedosto:Terracotta pelike (wine jar) MET GR192.jpg|Pelike, n. 510 eaa.


## Lähteet

## Aiheesta muualla
Akhilleus-maalari

**Akhilleus-maalari** oli antiikin kreikkalainen vaasimaalari, joka maalasi puna- ja valkopohjakeramiikkaa. Hän toimi klassisella kaudella noin vuosina 470–425 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen maalauksistaan esittää Akhilleusta ja Briseistä.

Akhilleus-maalari oli Berliini-maalarin oppilas, mikä näkyy hänen maalaustyylissään ja aiheissaan. Hän käytti kaikkia aikansa päätekniikoita, punakuvio- ja valkopohjatekniikan lisäksi jonkin verran myös mustakuviotekniikkaa, jota käytettiin aina Panathenaia-amforoissa. Akhilleus-maalari teki erityisesti nolalaisia amforoita ja lekyyttejä.

## Teoksia


Tiedosto:Ephebe uniform MNA Inv11107.jpg|Efebi. Yksityiskohta amforasta, n. 460–455 eaa.
Tiedosto:Terracotta Nolan neck-amphora (jar) MET DP161818.jpg|Nolalainen amfora, n. 460–450 eaa.
Tiedosto:Poseidon pursuing Met 41.162.139.jpg|Poseidon tavoittelee naista. Yksityiskohta lekyytistä, n. 460–450 eaa.
Tiedosto:Terracotta lekythos (oil flask) MET DP358969.jpg|Lekyytti, n. 460–450 eaa.
Tiedosto:Pittore di achille, cratere con nike e donna in corsa, 450 ac ca.jpg|Krateeri, n. 450 eaa.
Tiedosto:Pittore di achille, anfora panatenaica, 450-420 ac, da necropoli arnoaldi, tomba 110, B 02.JPG|Panathenaia-amfora, n. 450–420 eaa.
Tiedosto:Oedipus and Sphinx, pelike, 450-440 BC, Berlin F 2355, 141646.jpg|Oidipus ja sfinksi. Yksityiskohta pelikestä, n. 450–440 eaa.
Tiedosto:Terracotta lekythos (oil flask) MET DT6206.jpg|Lekyytti, valkopohja, n. 440 eaa.
Tiedosto:Mousai Helikon Staatliche Antikensammlungen Schoen80 n1.jpg|Lyyraa soittava muusa. Yksityiskohta lekyytistä, n. 440–430 eaa.
Tiedosto:Perseus Achilles Painter Louvre CA6106.jpg|Aryballos, n. 440–430 eaa.


## Lähteet

## Aiheesta muualla
Alamaailmamaalari

**Alamaailmamaalari** (merkityksessä ”Manalamaalari”, englanninkielisessä tutkimuksessa *Underworld Painter*) oli antiikin kreikkalainen vaasimaalari, joka maalasi apulialaista eteläitalialaista punakuviokeramiikkaa. Hän toimi klassisella kaudella noin vuosina 340–310 eaa. Maalarin oikeaa nimeä ei tunneta. Tutkimuksessa käytetty nimitys perustuu erään hänen teoksensa manala-aiheeseen.

Alamaailmamaalari oli Dareios-maalarin työn jatkaja. Heidän työpajansa sijaitsi mahdollisesti Taraksessa. Alamaailmamaalari maalasi erityisesti suurikokoisia vaaseja, kuten krateereita ja lutroforoksia. Maalausten aiheissa on muun muassa mytologisia aiheita, teatteria sekä hautajaisaiheita.

Maalarille nimen antaneen voluuttikrateerin toisella puolella on kuvattuna Haades, Persefone, Orfeus ja muita manalan asukkaita sekä Selene ja Helios, ja toisella puolella Dionysoksen kruunaava Nike sekä nuorukaisia ja naisia. Vaasi on nykyisin esillä Staatliche Antikensammlungenissa Münchenissä.

## Teoksia


Tiedosto:Krater by the Underworld Painter Staatliche Antikensammlungen Munich 1.jpg|Voluuttikrateeri, n. 340–310 eaa.
Tiedosto:Krater naiskos Antikensammlung Berlin 1984.45 n2.jpg|Yksityiskohta krateerista, n. 340 eaa.
Tiedosto:Loutrophoros Antikensammlung Kiel B 787 (4).jpg|Lutroforos, n. 330 eaa.
Tiedosto:Pittore di dario o degli inferi (cerchia), nestoris apulo, 330-320 ac ca.jpg|Nestoris, n. 330–320 eaa.
Tiedosto:Pittore di dario o degli inferi (cerchia), phiale apula, 330-320 ac ca.jpg|Fiale, n. 330–320 eaa.
Tiedosto:Getty Villa - Mixing Vessel with a deceased youth (detail) - inv.96.AE.117.jpg|Yksityiskohta krateerista, n. 330–320 eaa.
Tiedosto:Terracotta pelike (jar) MET DP140107.jpg|Pelike, n. 330–310 eaa.
Tiedosto:Terracotta pelike (jar) MET DP140106.jpg|Pelike, n. 330–310 eaa.


## Lähteet

## Aiheesta muualla
Liljeblad

**Liljeblad** on muun muassa seuraavien henkilöiden sukunimi:

* Emil Liljeblad (1876–1937), suomalainen kirkkoherra, lähetyssaarnaaja ja kansatieteen tutkija
* Ingeborg Liljeblad-Funtek (1887–1942), suomalainen laulajatar
* Joni Liljeblad (s. 1989), suomalainen jääkiekkoilija
* Samuel Liljeblad (1761–1815), ruotsalainen kasvitieteilijä
* Tahvo Luosto, alk. *Liljeblad* (1905–1938), suomalainen kieli- ja kansatieteilijä
* Viktor Emil Liljeblad (1847–1907), suomalainen senaattori, laamanni ja kihlakunnantuomari.
Amasis (savenvalaja)

**Amasis** () oli antiikin kreikkalainen savenvalaja, joka teki attikalaista mustakuviokeramiikkaa. Hän oli mahdollisesti egyptiläistä sukujuurta, ja toimi Ateenassa arkaaisella kaudella noin vuosina 560/550–530/520 eaa.

Amasiksen nimi perustuu oletettavasti faarao Ahmose II:n eli kreikkalaisittain Amasis II:n (faaraona noin vuodesta 569/568 eaa.) nimeen. Näin savenvalaja Amasis on voinut syntyä aikaisintaan noin vuonna 569 eaa. Savenvalajan perinteisen ajoituksen ja iän suhteen on ongelmia, jotka voivat johtua joko väärästä ajoituksesta tai henkilön nuoresta iästä aloittaessaan uransa.

Amasis teki vaaseja, joista osan signeerasi omalla nimellään. Näitä vaaseja maalasi erityisesti hänestä tutkimuksessa käytetyn nimensä saanut Amasis-maalari. Usein heitä on pidetty samana henkilönä. Ilmeisesti Amasiksen signeeraamia vaaseja maalasivat kuitenkin myös muut vaasimaalarit, mistä voi päätellä, että signeeraukset olivat savenvalajan, ei vaasimaalarin tekemiä.

## Teoksia


Tiedosto:Herakles Olympos Louvre F30 full.jpg|Amasiksen tekemä ja Amasis-maalarin maalaama olpe, n. 540 eaa.
Tiedosto:Band cup Louvre F75.jpg|Amasiksen tekemä ja Amasis-maalarin maalama kyliks, n. 550–540 eaa.


## Lähteet
Anakles

**Anakles** () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 550–525 eaa.

Anakles toimi yhdessä Nikostheneen kanssa, ja maalasi tämän valamia vaaseja. Joissakin vaaseissa esiintyy heidän kummankin signeerauksensa käyttäen sanaa *epoiēsen* (), mikä viittaa yleensä savenvalajaan. Tästä voidaan päätellä, että sanaa käytettiin joskus myös viitattaessa vaasimaalariin.

## Lähteet
Hans Ehrich

**Hans Ehrich** (s. 25. syyskuuta 1942 Kulosaari [nyk. Helsinki]) on Suomessa syntynyt ruotsalainen teollinen muotoilija.

Ehrich syntyi Kulosaaren huvilakaupungissa saksalaisen Otto Ehrichin ja ruotsalaisen Karin Wennerholmin esikoisena. Perhe muutti Ruotsiin vuonna 1944. Ehrich kirjoitti ylioppilaaksi Roomassa ja aloitti opintonsa Ruotsissa Konstfackin taideteollisessa korkeakoulussa.

Opiskeluaikoinaan Ehrich tutustui Tom Ahlströmiin ja perusti tämän kanssa vuonna 1968 A&E Design -yrityksen, josta kehittyi myöhemmin erittäin menestynyt suunnittelutoimisto.

Ehrichin perhe menetti mittavan omaisuutensa Suomessa toisen maailmansodan päätyttyä Potsdamin konferenssin päätösten ja valvontakomission toimien seurauksena. He menettivät Neuvostoliitolle muun muassa suuren Villa Ehrichin kartanon Kulosaaressa, sillä kaikki saksalaisomistus Suomessa tuli luovuttaa Neuvostoliitolle. Hans Ehrich on ollut useasti yhteydessä eri Suomen viranomaisiin, kuten ulkoministeriöön, puolustusministeriöön ja presidenttiin saadakseen Kulosaaren rakennuksen takaisin suvulleen, mutta tuloksetta. Ehrich tahtoisi tehdä yksityisomistuksessa olevasta rakennuksesta kotimuseon.

## Palkintoja
* Ruotsin vuoden teollinen muotoilija 1987
* 14 Utmärkt Svensk Form -palkintoa 1983–1999
* 5 Red Dot -palkintoa 1997–2000
* Tukholman kaupungin erikoispalkinto 2005

## Suunnittelutöitä

Museumspallen_2008.jpg|*Stockholm II* ja *Snupi* -taittotuolit
Bilskiss Optima Ehrich 1967.jpg|Optima-pienoisauto
A&E Diskborste prototyp.jpg|A&E Designin tiskiharjan prototyyppejä


## Lähteet

## Aiheesta muualla
*Svensk Form, "Levande Design 2008": Hela intervjun med Hans Ehrich (3 tim).
Analatos-maalari

**Analatos-maalari** (*Análatos-maalari*) oli antiikin kreikkalainen vaasimaalari, joka maalasi protoattikalaista orientalisoivaa mustakuviokeramiikkaa. Hän toimi Ateenassa varhaisella arkaaisella kaudella noin vuosina 700–680 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen töitään on löydetty kaivauksissa Análatoksen (Néos Kósmos ja Néa Smýrni) alueelta.

Analatos-maalari toimi ajalla jolloin Ateenassa valmistetussa keramiikassa oltiin siirtymässä myöhäisestä geometrisesta keramiikasta varhaiseen orientalisoivaan protoattikalaiseen keramiikkaan. Analatos-maalari oli Stathatou-maalarin oppilas.

## Teoksia


Tiedosto:Hydria, Analatos Painter, 700-680 BC, NAMA Ap. 313, 190789.jpg|Hydria, n. 700–680 eaa.
Tiedosto:Krater Analatos Staatliche Antikensammlungen 6077.jpg|Krateeri, n. 690 eaa.
Tiedosto:Loutrophoros Analatos Louvre CA2985.jpg|Lutroforos, n. 690 eaa.
Tiedosto:Loutrophoros Analatos profile Louvre CA2985.jpg|Lutroforos, n. 690 eaa.
Tiedosto:Loutrophoros Louvre CA1960.jpg|Lutroforos, n. 680 eaa.


## Lähteet

## Aiheesta muualla
Xtrullor

**Xtrullor** (oik. Tuukka Veikkola, s. 22. heinäkuuta 1995, Haapavesi) on suomalainen elektronisen musiikin tuottaja.

## Ura
Seitsenvuotiaana Tuukka aloitti viulunsoiton Jokilaaksojen musiikkiopistossa. Hän on ollut myös kansanmusiikkibändeissä ja soittanut orkesterissa.

Elektronista musiikkia Tuukka oppi tekemään pääasiassa itseoppimalla ja musiikkiteknologian oppitunneilla.

## Lähteet
Asteas

**Asteas** () oli antiikin kreikkalainen vaasimaalari, joka maalasi eteläitalialaista punakuviokeramiikkaa. Hän toimi Poseidoniassa eli Paestumissa klassisen kauden lopulla noin vuosina 350–320 eaa.

Asteas oli paestumilaisen vaasimaalauksen tärkeimpiä edustajia ja näistä harvoja, joka signeerasi työnsä. Hän maalasi erityisesti hydrioita ja krateereja. Asteaan maalauksien aiheina ovat muun muassa mytologia, erityisesti Dionysos-aiheet, sekä teatteri.

## Teoksia


Tiedosto:Terracotta bell-krater (mixing bowl) MET DP113211.jpg|Kellokrateeri, n. 360–350 eaa.
Tiedosto:Getty Villa - Storage jar with a scene from the Oresteia - inv. 80.AE.158.jpg|Kaula-amfora, n. 340 eaa.
Tiedosto:Women bath Asteas Lebes gamikos MAN Inv11445 n1.jpg|Lebes gamikos, n. 340 eaa.
Tiedosto:Women fountain Asteas MAN Inv11445 n2.jpg|Kylpeviä naisia. Yksityis&shy;kohta edellisestä.
Tiedosto:Asteas-bottega del pylon, piatto da pesce, paestum 340-330 ac ca.jpg|Kalalautanen, n. 340–330 eaa.


## Lähteet

## Aiheesta muualla
Ateena 1375 -maalari

**Ateena 1375 -maalari** (englanninkielisessä tutkimuksessa *Painter of Athens 1375*) oli antiikin kreikkalainen vaasimaalari, joka maalasi attikalaista niin kutsutun Kertš-tyylin punakuviokeramiikkaa. Hän toimi Ateenassa klassisen kauden lopulla noin vuosina 340–320 eaa. Hänet luetaan osaksi niin kutsuttua L.C.-ryhmää. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimpaan teokseensa, Ateena 1375 -kalykskrateeriin.

## Lähteet
Brygos (savenvalaja)

**Brygos** () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa.

Brygoksen vaaseja maalasi muun muassa hänestä nimensä saanut niin kutsuttu Brygos-maalari. Joskus heitä on pidetty samana henkilönä.

## Lähteet

## Aiheesta muualla
Bryn Mawr -maalari

**Bryn Mawr -maalari** (englanninkielisessä tutkimuksessa *Bryn Mawr Painter*) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 500–480 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuimmat teoksensa sijaitsevat nykyisin Bryn Mawr Collegessa.

Maalarilta tunnetaan erityisesti lautasia, joiden maalaukset kuvaavat tapahtumia pidoissa, kuten kottabos-pelin pelaamista.

## Teoksia


Woman playing kottabos, plate, by the Bryn Mawr Painter, Attic Greek, c. 480 BC, red-figure terracotta - Sackler Museum - Harvard University - DSC01771.jpg|Kottabosta pelaava nainen, lautasen tondo, n. 480 eaa.


## Lähteet

## Aiheesta muualla
Katrin Himmler

**Katrin Himmler** (s. 1967 Dinslaken) on saksalainen kirjailija ja politiikan tutkija. Hän on avainroolissa holokaustissa toimineen Heinrich Himmlerin pikkuveljen Ernst Himmlerin lapsenlapsi. Hän on pitänyt omasta päätöksestään sukunimensä, koska ei halunnut kieltää juuriaan.

Himmler julkaisi vuonna 2007 omien tutkimustensa pohjalta kirjan *Die Bruder Himmler: Eine Deutsche Familiengeschichte*, jossa hän käsittelee sukuhistoriaansa ja erityisesti Heinrich Himmlerin sekä tämän kahden veljen vaiheita. Hän on kirjoittanut myös Michael Wildtin kanssa teoksen *Himmlerin kadonneet kirjeet – Heinrich ja Marga Himmlerin kirjeenvaihto 1927–1945*, jonka suomensi Maikki Soro. Himmler esiintyi dokumentissa *[[Hitler's Children (vuoden 2011 elokuva)|Hitler's Children]]*.

Himmler meni naimisiin israelilaisen kanssa ja sai pojan. Hänen miehensä on holokaustista selviytyneiden jälkeläinen.

## Lähteet
Andokides-maalari

**Andokides-maalari** oli antiikin kreikkalainen vaasimaalari, joka maalasi attikalaista musta- ja punakuviokeramiikkaa. Hän toimi Ateenassa arkaaisella kaudella noin vuosina 530–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Andokideen signeeraamia vaaseja. Joskus heidät on nähty myös samana henkilönä.

Andokides-maalarin kausi ajoittuu vaiheeseen, jossa siirryttiin mustakuviotekniikasta punakuviotekniikkaan. Häntä pidetään usein punakuviotekniikan kehittäjänä yhdessä Psiaksin kanssa. Andokides-maalari maalasi ennen kaikkea amforoita ja suosi maalaustensa aiheena Heraklesta.

Andokides-maalari teki mustakuvio- ja punakuviokeramiikan lisäksi myös niin kutsuttua kaksikielistä keramiikkaa, joka yhdisteli kumpaakin tyyliä samassa vaasissa. Tässä hän teki ilmeisesti yhteistyötä savenvalaja Andokideen työpajassa myös toimineen mustakuviomaalari Lysippides-maalarin kanssa, niin että Andokides-maalari maalasi punakuviopuolen ja Lysippides-maalari mustakuviopuolen. Myös heitä on joskus ehdotettu samaksi henkilöksi, mutta tyylien perusteella maalarit vaikuttavat eri henkilöiltä.

## Teoksia


Tiedosto:Terracotta amphora (jar) MET DP119153.jpg|Amfora, n. 530 eaa.
Tiedosto:Pittore di andokides, anfora bilingue, 530-520 ac. 03.JPG|Amfora, n. 530–520 eaa.
Tiedosto:Belly amphora with Dionysos, attributed to the Andokides painter, Attic, c. 520 BC, L 267, view 3 - Martin von Wagner Museum - Würzburg, Germany - DSC05441.jpg|Amfora, n. 520 eaa.
Tiedosto:Athena Herakles Staatliche Antikensammlungen 2301 A full.jpg|Athene ja Herakles. Kaksikielisen amforan punakuviopuoli, n. 520–510 eaa.
Tiedosto:Athena Herakles Staatliche Antikensammlungen 2301 B full.jpg|Saman amforan mustakuviopuoli, sama kuva-aihe.


## Lähteet

## Aiheesta muualla
Antimenes-maalari

**Antimenes-maalari** oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 530–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräässä hänen vaasissaan on jollekin Antimeneelle omistettu kalos-kirjoitus.

Antimenes-maalari oli viimeisiä merkittäviä mustakuviomaalareita ja työskenteli aikana, jolloin monet vaihtoivat jo uuteen punakuviotekniikkaan. Hänen nimiinsä on laitettu yli 140 säilynyttä vaasia. Antimenes-maalari maalasi erityisesti amforoita ja hydrioita. Hänen maalauksissaan esiintyy sekä mytologisia että arkipäiväisiä aiheita. Erityisesti hän suosi Herakles-aiheita sekä kohtauksia lähdekaivoilla. Myös maalarin nimivaasi on hydria, joka esittää nuorukaisia peseytymässä lähdekaivolla.

## Teoksia


Tiedosto:Terracotta hydria (water jar) MET DP115342.jpg|Hydria, n. 530–520 eaa.
Tiedosto:Pittore di antimenes (cerchia), hydria con cavalieri sciti al galoppo, 530-520 ac ca. 03.jpg|Ratsumiehiä. Yksityis­kohta hydriasta, n. 530–520 eaa.
Tiedosto:Psykter warrior Louvre F319.jpg|Psykter, n. 525–500 eaa.
Tiedosto:Crater psykter Louvre MNE938.jpg|Kalykskrateeri, n. 525–500 eaa.
Tiedosto:Terracotta neck-amphora (jar) MET DP138646.jpg|Amfora, n. 520 eaa.
Tiedosto:Amphora olive-gathering BM B226 detail.jpg|Oliivinkorjuuta. Yksityis­kohta amforasta, n. 520 eaa.
Tiedosto:Ajax body Achilles Louvre F201.jpg|Aias kantaa Akhilleuksen ruumista. Yksityis­kohta amforasta, n. 520–510 eaa.
Tiedosto:Athens Lekythos with a warrior putting on armor.jpg|Lekyytti, n. 520–510 eaa.
Tiedosto:Hydria with war scene, attributed to the Antimenes Painter, c. 510 BC, L 307 - Martin von Wagner Museum - Würzburg, Germany - DSC05482.jpg|Hydria, n. 510 eaa.
Tiedosto:Judgement of Paris Staatliche Antikensammlungen 1722.jpg|Pariksen tuomio. Yksityis­kohta hydriasta, n. 510 eaa.


## Lähteet

## Aiheesta muualla
Dipylon-mestari

**Dipylon-mestari** oli antiikin kreikkalainen vaasimaalari, joka maalasi attikalaista myöhäisgeometrista keramiikkaa. Hän toimi Ateenassa noin vuosina 760–735 eaa. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimpiin teoksiinsa, Dipylon-vaaseihin.

Dipylon-mestari on attikalaisen taiteen ensimmäinen yksilöity taiteilija. Hän ja hänen työpajansa erikoistuivat Dipylon-vaaseihin, jotka olivat suurikokoisia hautamuistomerkkeinä käytettyjä amforoita ja krateereja. Hänen nimiinsä on laitettu yhteensä noin 50 tällaista vaasia. Niiden koristelu esittää ihmisiä ja eläimiä geometriselle tyylille tyypillisinä vaasia kiertävinä kuvanauhoina. Aiheet liittyvät yleensä hautajaisiin.

## Teoksia


Tiedosto:Oinochoe grazing roe Staatliche Antikensammlungen 6400.jpg|Oinokhoe, n. 750 eaa.
Tiedosto:Prothesis Dipylon Painter Louvre A517.jpg|Prothesis. Yksityiskohta krateerista, n. 750 eaa.
Tiedosto:Attic Late geometric amphora, Dipylon Painter, 750 BC, NAMA 803, 191231.jpg|Prothesis. Yksityiskohta amforasta, n. 750 eaa.
Tiedosto:Warrior Dipylon Master Louvre A558.jpg|Sotilas. Krateerin sirpale, n. 750–725 eaa.
Tiedosto:Chariot Dipylon Master Louvre A554.jpg|Vaunut. Krateerin sirpale, n. 725–720 eaa.


## Lähteet

## Aiheesta muualla
Hotelli Arina

**Hotelli Arina**, nykyiseltä nimeltään **Sokos Hotelli Arina** on hotelli-ravintola, joka sijaitsee Pakkahuoneenkadun (entisen Pakkihuoneenkadun) ja Isokadun kulmassa Pokkisen kaupunginosassa Oulussa. 

Osuuskauppa Arina hankki 1930-luvulla Isokatu 18:ssa sijaitsevan tontin, jolle valmistui vuonna 1939 SOK:n arkkitehdin Armas Lehtisen suunnittelema toimitalo, jonka ensimmäisessä kerroksessa olivat myymälät, toisessa ravintola ja kolmannessa hotelli. Hotellihuoneita oli alun perin 29. Hotelliin saatiin ensimmäisenä oululaisena hotellina vesiklosetti. 

Talvisodan pommituksissa 1. tammikuuta 1940 hotelli oli vaarassa, sillä Pakkahuoneenkadun vastakkaisella puolella olevaan Puistolaan osui venäläiskoneiden pommi. Vaikka myöhemmin jatkosodan aikana tapahtui myös pommituksia, ne eivät osuneet Hotelli Arinaan. Lähimmät pommit osuivat tontin Kirkkokadun puoleiselle osalle, jossa nykyään on Oulun keskusaukio. Jatkosodan päätyttyä Moskovan välirauhaan syyskuussa 1944 suomalaisille tuli velvollisuus saada saksalaiset poistumaan Suomen alueelta. Tilanne johti siihen, että Pohjois-Suomi evakuoitiin sodan vaaran vuoksi Ruotsiin ja Oulujoen eteläpuolelle. Evakuointia varten perustettiin evakuointiesikunta johtajanaan silloinen Veitsiluoto Oy:n toimitusjohtaja Lauri Kivinen. Toiminnan keskuspaikka oli Hotelli Arina. Tätä ajanjaksoa kesti syys–lokakuun 1944.

Hotelli Arinassa tehtiin sodan jälkeisenä aikana useita uudistuksia. Vuonna 1966 hotellihuoneita lisättiin karsimalla muita aiemmin talossa olleita osuuskaupan toimintoja ja asuinhuoneistoja. Hotellihuoneiden määrä oli tuolloin 64. Suurempi remontti tehtiin vuosina 2001–2003, jolloin ainoastaan julkisivu säilyi ennallaan. Hotellihuoneita tuli kaikkiaan 260, sillä rakennusta laajennettiin 7-kerroksisena Pakkahuoneenkadun suuntaisena aina Oulun keskusaukiolle asti. Aiemmin laajennetussa tontin osassa oli sijainnut vuosina 1959–2001 Osuuskauppa Arinan keskusta-alueen kaksikerroksinen Sokos-tavaratalo.

## Lähteet